1. / 9

# Stratené čísla

Pani učiteľka si zapisovala do tabuľky počty bodov z testov žiakov. Pre každého žiaka mala v poslednom stĺpci tabuľky vypočítaný aj súčet jeho bodov. Pre každý test má v poslednom riadku vypočítaný priemerný počet bodov zaň.

Tabuľku vytlačila a chce informovať Cyrilovu mamu o výsledkoch jej syna. Žiaľ, tlačiareň dobre nefunguje a niektoré hodnoty nie sú vidieť. Dajú sa však dopočítať.

|  |  |  |  |  |  |
| --- | --- | --- | --- | --- | --- |
|  | **Test1** | **Test2** | **Test3** | **Test4** | **Súčet** |
| **Adam** |  | 4 | 5 |  | 23 |
| **Beáta** | 5 |  | 2 | 5 |  |
| **Cyril** | 10 | 9 |  | 10 | 36 |
| **Daria** | 8 |  | 6 |  | 20 |
| **Priemer** | 7,25 | 6,5 |  | 6 |  |

**Koľko bodov získal Cyril za test3 a aký bol celkový priemer za test3?**

a) test3: 7, priemer: 6

b) test3: 7, priemer: 5

c) test3: 7, priemer: 5,5

d) test3: 10, priemer: 6

2. / 9

# Zmeň čísla

Je daná postupnosť čísel

13, 33, 26, 31, 52, 50

Zápis 26<>34 znamená, že číslo 26 zmeníme na číslo 34

Teda nová postupnosť bude

13, 33, 34, 31, 52, 50

**Ktoré ďalšie zmeny zabezpečia, že čísla v postupnosti budú utriedené vzostupne?**

a) 31<>35, 52<>32

b) 31<>32, 52<>31

c) 31<>35, 52<>36

d) 31<>38, 34<>37

3. / 9

# Zmrzliny

Nela a Matúš idú na zmrzlinu. Nela má rada iba vanilkovú a jahodovú. Matúš má rád iba karamelovú, vanilkovú a citrónovú. Zmrzlinu, ktorú nemajú radi si neobjednajú.

Každé dieťa si objednalo jeden kornútok s dvoma kopčekmi.

**Ktoré dva kornútky nie sú ich objednávka?**

a) kornútok 1: jahodová, vanilková, kornútok 2: vanilková, citrónová

b) kornútok 1: vanilková, vanilková, kornútok 2: vanilková, vanilková

c) kornútok 1: jahodová, vanilková, kornútok 2: jahodová, vanilková

d) kornútok 1: jahodová, vanilková, kornútok 2: karamelová, vanilková

4. / 9

# Chvostový tenis

Bobor Noro bol účastníkom bobrieho tenisového turnaja, ktorého sa zúčastnilo 16 hráčov.

V turnaji sa hrá niekoľko kôl tak, že hráči, ktorí vyhrajú v prvom kole, pokračujú v boji o 1. až 8. miesto a všetci tí, ktorí v prvom kole prehrajú, pokračujú v boji o 9. až 16. miesto.

Každý hráč odohrá na tomto turnaji 4 zápasy a podľa toho, či vyhral, alebo prehral sa určí jeho konečné poradie.

Norov postup v turnaji bol nasledovný: prehra, výhra, výhra, prehra.

**Na ktorom mieste skončil Noro?**

Zadaj odpoveď:

5. / 9

# Tabuľka 3x3

V aplikácii je tabuľka s tromi riadkami a tromi stĺpcami. Riadky sú označené písmenami A, B, C a stĺpce číslami 1, 2, 3. Každá bunka tabuľky je určená kombináciou označení stĺpca a riadku. Napríklad B3 určuje bunku v riadku B a stĺpci 3.

Tabuľka je na začiatku vyplnená nulami. Keď hráč zadá označenie nejakej bunky, číslo v tejto bunke sa zvýši o 1.

Jakub zadal takúto postupnosť buniek:

A1, A3, B2, C1, C3, A3, B2, A3.

**V koľkých bunkách ostalo číslo 0?**

a) 2

b) 3

c) 4

d) 5

6. / 9

# Jeden deň v ZOO

Janka prišla na jednodňový výlet do ZOO. Z letáku zistila, že počas dňa prebieha veľa rôznych aktivít, ktoré sú navrhnuté takto:

od 10:30 do 11:30 umývanie slonov

od 11:00 do 11:30 dielnička

od 11:30 do 12:00 cvičené opice

od 12:30 do 13:00 hladkanie tigrov

od 13:00 do 14:00 kŕmenie hrochov

od 13:30 do 14:30 skákajúce tulene

Aby návštevníci počas týchto aktivít čo najmenej rušili zvieratá, musia zostať na jednej aktivite od začiatku do konca.

**Aký maximálny počet aktivít môže Janka navštíviť?**

a) 6

b) 3

c) 5

d) 4

7. / 9

# Balíkomat

Balíkomat má tri typy skriniek: A, B a C a umožňuje do nich dávať malé, stredné a veľké balíky. Malé

balíky sa zmestia do všetkých troch typov skriniek, stredné balíky iba do skriniek typu B alebo C a veľké balíky iba do skriniek typu C.

Keď zákazník prinesie balík, balíkomat zistí veľkosť balíka a pre zákazníka otvorí prázdnu skrinku s

najnižším číslom, do ktorej sa balík zmestí.

Skrinky v balíkomate sú očíslované. Ak za číslom nasleduje písmeno o, znamená to, že skrinka je

obsadená:

A: 11 12o 13 14o 15o

B: 21 22o 23

C: 31o 32

Počas dňa:

1. Priniesli malý balík.

2. Niekto si vyzdvihol balík zo skrinky číslo 22.

3. Priniesli malý balík.

4. Niekto si vyzdvihol balík zo skrinky číslo 31.

5. Priniesli malý balík.

**Ktorú skrinku otvorí balíkomat pre posledný balík?**

a) 13

b) 21

c) 22

d) 23

8. / 9

# Jazerá

Tamara našla na internete tabuľku s informáciami o jazerách:

|  |  |  |  |
| --- | --- | --- | --- |
| **meno** | **hĺbka** | **nadmorská výška** | **počet rýb** |
| Bezodné | 20 m | 673 m | 4200 |
| Čierňava | 13 m | 740 m | 1500 |
| Dolné | 4 m | 490 m | 65000 |
| Jakubovo | 6 m | 320 m | 32000 |
| Lúčne | 8 m | 382 m | 43000 |
| Kotlík | 15 m | 973 m | 22100 |

Vieme, že rieka tečie z jazera s väčšou nadmorskou výškou do jazera s menšou nadmorskou výškou.

**V akom poradí tečie rieka medzi týmito jazerami?**

a) Dolné, Lúčne, Jakubovo, Kotlík, Bezodné, Čierňava

b) Kotlík, Čierňava, Bezodné, Dolné, Lúčne, Jakubovo

c) Bezodné, Kotlík, Čierňava, Lúčne, Jakubovo, Dolné

d) Kotlík, Čierňava, Bezodné, Lúčne, Dolné, Jakubovo

9. / 9

# Obľúbené nápoje

Lukáš, Nela a Sofia si v škole kupujú svoje obľúbené nápoje z automatu. Každý má 3 obľúbené

nápoje.

V pondelok si Lukáš a Nela spolu kúpili:

vodu, sódu, malinovku, mlieko, limonádu a kakao.

V utorok si spolu kupovali nápoje Nela a Sofia a kúpili si:

sódu, malinovku, čaj, džús, kakao a minerálku.

**Aké sú Lukášove obľúbené nápoje?**

a) čaj, džús, minerálka

b) voda, sóda, malinovka

c) sóda, malinovka, kakao

d) voda, mlieko, limonáda